Käsipall 2012. aasta suveolümpiamängudel
Käsipallivõistlused 2012. aasta suveolümpiamängudel Londonis toimusid 28. juulist kuni 12. augustini 2012. Käsipallis jagati välja 2 komplekti medaleid, üks meeste ja üks naiste arvestuses. Olümpiamängudel osales 12 võistkonda kummaski arvestuses. Võistlused peeti enamasti Handball Arenal, välja arvatud poolfinaali-, veerandfinaali- ja finaalikohtumised, mis toimusid Basketball Arenal.